เทศบัญญัติเทศบาลเมืองชุมเห็ดเทศบัญญัติเทศบาลเมืองชุมเห็ดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองชุมเห็ดอำเภอเมืองบุรีรัมย์ จังหวัดบุรีรัมย์พ.ศ. ๒๕๕๖ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองชุมเห็ด โดยความเห็นชอบของสภาเทศบาลเมืองชุมเห็ดและผู้ว่าราชการจังหวัดบุรีรัมย์จึงออกเทศบัญญัติ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลเมืองชุมเห็ดเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลเมืองชุมเห็ดอำเภอเมืองบุรีรัมย์ จังหวัดบุรีรัมย์ พ.ศ. ๒๕๕๖ข้อ๒[๑] เทศบัญญัตินี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองบุรีรัมย์ที่ออกตามความในพระราชบัญญัติการผังเมือง พ.ศ. ๒๕๑๘ข้อ๓ ในเทศบัญญัตินี้แนวเขตควบคุมอาคาร หมายความว่าพื้นที่ในบริเวณด้านเหนือจดเส้นขนานระยะ ๑,๘๐๐ เมตรกับศูนย์กลางทางรถไฟสายตะวันออกเฉียงเหนือด้านตะวันออกจดแนวเขตองค์การบริหารส่วนตำบลบ้านยางและแนวกึ่งกลางห้วยตะโกด้านใต้จดเขตทางรถไฟสายตะวันออกเฉียงเหนือฝากเหนือและแนวเขตเทศบาลเมืองบุรีรัมย์และทางรถไฟสายตะวันออกเฉียงเหนือฟากเหนือ ด้านตะวันตกจดห้วยชุมเห็ดฝั่งเหนือทั้งนี้ตามแผนที่ท้ายเทศบัญญัตินี้ข้อ๔ ภายในแนวเขตควบคุมอาคารห้ามบุคคลใดก่อสร้างอาคาร ดังต่อไปนี้(๑)โรงงานตามกฎหมายว่าด้วยโรงงาน(๒)สถานที่บรรจุก๊าช สถานที่เก็บก๊าช และห้องบรรจุก๊าชสำหรับปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าช และสถานที่จำหน่ายอาหารที่ใช้ก๊าช(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าชปิโตรเลียมเหลวและก๊าชธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)โรงกำจัดมูลฝอย เว้นแต่เป็นการดำเนินการโดยหน่วยงานของรัฐ(๕)โรงซื้อขายเศษวัสดุ(๖)อาคารขนาดใหญ่ อาคารสูง อาคารขนาดใหญ่พิเศษข้อ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ ใช้บังคับ ให้ได้รับยกเว้น ไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๘ ให้นายกเทศมนตรีเมืองชุมเห็ดรักษาการตามเทศบัญญัตินี้ประกาศ ณ วันที่ ๒๗กันยายน พ.ศ. ๒๕๕๖สมศักดิ์ แมนไธสงนายกเทศมนตรีเมืองชุมเห็ด[เอกสารแนบท้าย]๑.แผนที่ท้ายเทศบัญญัติเทศบาลเมืองชุมเห็ด เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในท้องที่เทศบาลเมืองชุมเห็ดอำเภอเมืองบุรีรัมย์ จังหวัดบุรีรัมย์ พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๖ ตุลาคม ๒๕๕๖โชติกานต์/ผู้ตรวจ๒๑ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๕ ง/หน้า ๒๘/๑๔ ตุลาคม ๒๕๕๖